অবিভক্ত বাংলার প্রথম প্রধানমন্ত্রী জনাব শেরেবাংলা ফজলুল হক বলতেন, কোলকাতার হিন্দু পত্রিকাগুলো যখন আমার কোন কর্ম বা সিদ্ধান্তের পক্ষে লেখা শুরু করে তখনই বুঝতে হবে আমি সেটির দ্বারা মুসলমানদের জন্য বড় রকমের ক্ষতি করছি। তিনি একথা বলতেন আধিপত্যবাদী বর্ণহিন্দুদের মুসলিম স্বার্থবিরোধী মানসিকতার সাথে তার নিখুঁত পারিচয় থাকার কারণে। ভাষা আন্দোলন এবং ১৯৭১য়ে পাকিস্তানের ভেঙ্গে যাওয়া নিয়ে কোলকাতার পত্রিকাগুলো শুধু পক্ষেই লেখেনি, মুসলিম ইতিহাসের এ দু'টি ঘটনাকে তারা নিজেদের জন্যও উৎসবে পরিণত করেছে। ১৯৭১ সালে তো তারা নিজেদের বিশাল সামরিক শক্তিকেও ব্যবহার করেছে। ফলে জনাব ফজলুল হকের মতানুযায়ী, মুসলমানদের ক্ষতির মাত্রা বোঝার জন্য এখন আর গবেষণার প্রয়োজন নেই। সেটি সুস্পষ্ট তাদের উল্লাসের মাত্রা দেখে।